**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 84-1/2562**

**วันพฤหัสบดีที่** 10 มกราคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ประธาน
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.กานดา สายแก้ว รองคณบดีฝ่ายวิจัยและบัณฑิตศึกษา
4. อ.กิตติพงษ์ ลาลุน ผู้ช่วยคณบดีฝ่ายวิชาการแทนรองคณบดีฝ่ายวิชาการ
5. ผศ.ยุวรัตน์ เงินเย็น ผู้ช่วยคณบดีฝ่ายวิทศสัมพันธ์และสื่อสารองค์กร

 แทนรองคณบดีฝ่ายวิเทศสัมพันธ์และสื่อสารองค์กร

1. อ.จารุพล สุริยวนากุล รองคณบดีฝ่ายพัฒนานักศึกษา
2. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
3. ผศ.คำนึง วาทโยธา แทนหัวหน้าสาขาวิชาวิศวกรรมเกษตร
4. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
5. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
6. รศ.วินัย ศรีอำพร กรรมการผู้ทรงคุณวุฒิ
7. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
3. ผศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
4. นายภาณุพงศ์ ต.ประเสริฐ ผู้ช่วยเลขานุการ
5. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี
2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้ รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 สรุปผลการประเมินการสอนรายบุคคล**

ประธานได้แจ้งที่ประชุมถึงผลการประเมินการสอนเพื่อประกอบการขอตำแหน่งทางวิชาการ ราย ผู้ช่วยศาสตราจารย์ปาพจน์ เจริญอภิบาล พนักงานมหาวิทยาลัย ประเภทวิชาการ ที่มีความประสงค์ ขอกำหนดตำแหน่งทางวิชาการเป็น รองศาสตราจารย์ ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว โดยผลการประเมินเป็นไปตามหลักเกณฑ์ที่สถาบันกำหนด จึงแจ้งที่ประชุมเพื่อทราบ

**ที่ประชุมรับทราบ**

**1.**2การกำหนดรหัสหนังสือประจำส่วนงาน หน่วยงานภายใต้ส่วนงาน

ประธานได้แจ้งที่ประชุมว่า ตามที่มหาวิทยาลัยขอนแก่น ได้แจ้งระเบียบมหาวิทยาลัยขอนแก่น ว่าด้วย งานสารบรรณ พ.ศ. 2561 และกำหนดรหัสหนังสือประจำส่วนงานในสังกัดคณะวิศวกรรมศาสตร์ เพื่อถือเป็นแนวปฏิบัติในการดำเนินงานด้านสารบรรณ ให้ดำเนินไปด้วยความเรียบร้อย จึงแจ้งที่ประชุม เพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.3 รายงานงบประมาณประจำปีงบประมาณ 2561 คณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ตามที่ฝ่ายแผนยุทธศาสตร์และพัฒนาคุณภาพร่วมกับฝ่ายบริหารได้ดำเนินการจัดทำรายงานงบประมาณประจำปีงบประมาณ พ.ศ. 2561 คณะวิศวกรรมศาสตร์ มหาวิทยาลัยขอนแก่น เพื่อสรุปประมาณการ งบประมาณรายรับ และรายจ่ายจริง ประจำปีงบประมาณ พ.ศ. 2561 ทั้งงบประมาณแผ่นดิน และเงินรายได้ จำแนกตามประเภทของงบประมาณ หน่วยงาน และวัตถุประสงค์ของงบประมาณประจำปีงบประมาณ พ.ศ. 2561 ทั้งหมด จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมเพิ่มเติมว่า ในรายละเอียดของรูปแบบรายงานสามารถเสนอแนะให้ฝ่ายแผนยุทธศาสตร์และพัฒนาคุณภาพปรับปรุงได้ จึงแจ้งที่ประชุม เพื่อรับทราบ

ที่ประชุมรับทราบ โดยเสนอแนะให้เพิ่มอัตราการเบิกจ่ายงบประมาณ พร้อมทั้งเพิ่มเติมรายการที่ยืดหยุ่นสำหรับการเบิกจ่ายให้ได้มากที่สุด (ไม่ต้องตั้งงบประมาณซึ่งระบุเฉพาะเจาะจง) เพื่อสามารถใช้ดำเนินการได้หลากหลายและเกิดประสิทธิภาพสูงสุด

**1.4 งานเชิดชูเกียรติบุคลากรสายวิชาการผู้มีผลงานดีเด่น ประจำปี พ.ศ.2561**

ประธานได้แจ้งที่ประชุมว่า ด้วยคณะฯ ได้กำหนดจัดงานเชิดชูเกียรติบุคลากรสายวิชาการ ผู้มีผลงานดีเด่น ประจำปี พ.ศ.2561 ในวันที่ 11 มกราคม 2562 ตั้งแต่เวลา 18.00 น. ณ โรงแรมราชาวดี รีสอร์ท แอนด์ โฮเทล จึงเรียนเชิญคณะกรรมการเข้าร่วมงานในวัน เวลา และสถานที่ดังกล่าว

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 83-24/2561 เมื่อวันพฤหัสบดีที่
27 ธันวาคม 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 83-24/2561 โดยมีการแก้ไข ดังนี้**

**-** หน้าที่ 3 บรรทัดที่ 14 เพิ่มเติมวาระที่ 3.1 และ 3.2 เป็นดังนี้

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 7.1 การขอทุนภายนอก ในคราวประชุมครั้งที่ 82-23/2561 เมื่อวันที่ 17 ธันวาคม 2561**

รองศาสตราจารย์ธนากร วงศ์วัฒนาเสถียร ได้หารือที่ประชุมว่า สืบเนื่องวาระที่ 7.1 การขอทุนภายนอก ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมรับทราบข้อจำกัด ของคณะฯ และมหาวิทยาลัยขอนแก่น ซึ่งไม่สามารถงดเว้นค่าลงทะเบียนเรียนให้แก่นักศึกษาได้ ทำให้มหาวิทยาลัย ไม่ลงนามในเอกสารยินยอมเข้าร่วมโครงการขอทุน Japan International Cooperation Agency (JICA) จากสาขาวิชาวิศวกรรมเคมี คณะวิศวกรรมศาสตร์ มหาวิทยาลัยแห่งชาติลาว ผ่านโครงการ The AUN/Seed-Net Collaborative Education Program (CEP) เพื่อให้ทุนการศึกษาแก่นักศึกษาในประเทศกลุ่ม ASEAN โดยหลักสูตรวิศวกรรมศาสตรมหาบัณฑิต สาขาวิชาวิศวกรรมเคมี คณะวิศวกรรมศาสตร์ มหาวิทยาลัยขอนแก่น เป็นผู้มีความประสงค์เสนอขอทุน นั้น จึงขอหารือถึงการดำเนินการอื่นเพื่อเพิ่มโอกาสในการขอรับทุนดังกล่าวข้างต้น

ประธานได้แจ้งที่ประชุมว่า ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมได้หารือในประเด็นดังกล่าว และปัจจัยแวดล้อมอื่น ๆ อย่างถี่ถ้วนแล้ว ทั้งนี้ เนื่องด้วยข้อจำกัดตามประกาศมหาวิทยาลัยขอนแก่น เรื่อง ค่าธรรมเนียมการศึกษาระดับบัณฑิตศึกษา ในระบบปกติ พ.ศ. 2561 ส่งผลให้มหาวิทยาลัยขอนแก่นไม่สามารถงดเว้นค่าลงทะเบียนเรียนให้แก่นักศึกษาได้ ดังนั้น คณะฯ จึงไม่สามารถดำเนินการใด ๆ เกี่ยวกับโครงการดังกล่าวข้างต้นได้ จึงแจ้งที่ประชุมเพื่อรับทราบ

**ที่ประชุมรับทราบ**

**3.2 เรื่องสืบเนื่องวาระที่ 7.2 การบริหารจัดการภายในคณะวิศวกรรมศาสตร์ ในคราวประชุมครั้งที่ 82-23/2561 เมื่อวันที่ 17 ธันวาคม 2561**

หัวหน้าสาขาวิชาวิศวกรรมไฟฟ้าได้แจ้งที่ประชุมว่า สืบเนื่องวาระที่ 7.2 การบริหารจัดการภายในคณะวิศวกรรมศาสตร์ ในคราวประชุมครั้งที่ 82-23/2561 เมื่อวันที่ 17 ธันวาคม 2561 ที่ประชุมมีมติให้หัวหน้าสาขา ไม่ต้องลงนามในเอกสารเชิงนิติกรรม เนื่องจาก ไม่มีอำนาจ/หน้าที่ ในการนี้ ส่วนที่เกี่ยวข้องกับหลักสูตรโดยตรง เช่น การส่งผลการศึกษา การสอบต่าง ๆ ให้ประธานหลักสูตรเป็นผู้ลงนาม ในกรณีที่ประธานหลักสูตรไม่สามารถลงนามได้ ให้รองคณบดีฝ่ายที่เกี่ยวข้องเป็นผู้ลงนามแทน โดยต้องผ่านการ ลงนามจากกรรมการหลักสูตรก่อน ทั้งนี้ ให้สาขาวิชาแจ้งเวียนคณาจารย์ทุกท่าน พร้อมทั้งแจ้งต่อที่ประชุมสาขาอีกครั้งและให้ฝ่ายบริหารดำเนินการต่อไป นั้น จากประกาศมหาวิทยาลัยขอนแก่น (ฉบับที่1263/2560) เรื่อง หลักเกณฑ์ วิธีการได้มา วาระการดำรงตำแหน่ง และการพ้นจากตำแหน่งของหัวหน้าสาขาวิชา ซึ่งได้รับการอ้างอิงในคำสั่งมหาวิทยาลัยขอนแก่น ที่ 3674/2561 เรื่อง แต่งตั้งหัวหน้าสาขาวิชาต่างๆ คณะวิศวกรรมศาสตร์ ในข้อ 5 ได้ระบุความรับผิดชอบของหัวหน้าสาขาวิชาในการบริหารวิชาการ โดยเฉพาะงานของสาขาและหลักสูตร

**ที่ประชุมรับทราบ**”

- หน้าที่ 4 บรรทัดที่ 30 เพิ่มเติมมติวาระที่ 5.3 จาก “...ทั้งนี้ ให้ฝ่ายบริหารดำเนินการต่อไป....” เป็น “...และให้เสนอผู้ที่ดำรงตำแหน่งและผู้ที่มีรายนาม ดังนี้ เป็นคณะอนุกรรมการคัดเลือกและสรรหา

1. ประธานหลักสูตรวิศวกรรมศาสตรบัณฑิต เป็นประธานอนุกรรมการ

สาขาวิชาวิศวกรรมโยธา

2. ประธานหลักสูตรวิศวกรรมศาสตรมหาบัณฑิต เป็นอนุกรรมการ

สาขาวิชาวิศวกรรมโยธา

3. อาจารย์สุรัตน์ ประมวลศักดิกุล เป็นอนุกรรมการ

4. รองศาสตราจารย์กอปร ศรีนาวิน เป็นอนุกรรมการ

5. หัวหน้าสาขาวิชาวิศวกรรมโยธา เป็นอนุกรรมการและเลขานุการ

ทั้งนี้ ให้ฝ่ายบริหารดำเนินการต่อไป...”

- หน้าที่ 5 บรรทัดที่ 21 เพิ่มเติมมติวาระที่ 5.4 จาก “...ทั้งนี้ ให้ฝ่ายบริหารดำเนินการต่อไป....” เป็น “...และให้เสนอผู้ที่มีรายนาม ดังนี้ เป็นคณะอนุกรรมการคัดเลือกและสรรหา

1. ผู้ช่วยศาสตราจารย์ภาณุพงษ์ วันจันทึก เป็นประธานอนุกรรมการ

2. ผู้ช่วยศาสตราจารย์จิระเดช พลสวัสดิ์ เป็นอนุกรรมการ

3. ผู้ช่วยศาสตราจารย์กิตติพิชญ์ มีสวาสดิ์ เป็นอนุกรรมการ

4. อาจารย์วาธิส ลีลาภัทร เป็นอนุกรรมการ

5. ผู้ช่วยศาสตราจารย์วิชชา เฟื่องจันทร์ เป็นอนุกรรมการและเลขานุการ

ทั้งนี้ ให้ฝ่ายบริหารดำเนินการต่อไป...”

- หน้าที่ 11 บรรทัดที่ 10 “...รายวิชา 191330 STRUCTURAL ANALYSIS…” แก้ไขเป็น “...รายวิชา 196421 AIR POLLUTION CONTROL AND DESIGN...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า นายปาพจน์ เจริญอภิบาล พนักงานมหาวิทยาลัย ประเภทวิชาการ ตำแหน่ง ผู้ช่วยศาสตราจารย์ ได้แจ้งความประสงค์ขอกำหนดตำแหน่งทางวิชาการ เป็นรองศาสตราจารย์ ในสาขาวิชาวิศวกรรมวัสดุ ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 20/2561 เมื่อวันที่ 25 ธันวาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้ตรวจสอบข้อมูลเพิ่มเติม ดังนี้**

**- การอ้างอิง ข้อ 10.2.3 (4) ตามข้อบังคับมหาวิทยาลัยขอนแก่น ว่าด้วย คุณสมบัติ หลักเกณฑ์ และวิธีการแต่งตั้ง และถอดถอนผู้ดำรงตำแหน่งทางวิชาการ สำหรับพนักงานมหาวิทยาลัย พ.ศ. 2561 ในหมายเหตุ ท้ายแบบตรวจสอบคุณสมบัติและผลงานทางวิชาการ ถูกต้องแล้วหรือไม่**

**- การยื่นขอดำรงตำแหน่งรองศาสตราจารย์ ในสาขาวิชาวิศวกรรมวัสดุ ถูกต้องตรงตามระเบียบหรือไม่**

**ทั้งนี้ ให้ฝ่ายบริหารดำเนินการต่อไป**

**5.2 รายชื่อผู้ทรงคุณวุฒิพิจารณาผลงานทางวิชาการ**

วาระลับ

**5.**3 **การประเมินค่างานของพนักงานมหาวิทยาลัย และข้าราชการพลเรือนในสถาบันอุดมศึกษา**

ประธานได้เสนอต่อที่ประชุมว่า ตามคำสั่งคณะวิศวกรรมศาสตร์ มหาวิทยาลัยขอนแก่น ที่ 928/2561 ลงวันที่ 17 ตุลาคม 2561 ได้แต่งตั้งคณะกรรมการประเมินค่างานของข้าราชการพลเรือน ในสถาบันอุดมศึกษา และพนักงานมหาวิทยาลัย เพื่อทำหน้าที่ ตรวจสอบและกลั่นกรอง เพื่อเสนอตำแหน่ง และลักษณะงาน หน้าที่ และความรับผิดชอบของตำแหน่ง คุณภาพ และความยุ่งยากของงานในตำแหน่ง ที่จะกำหนดตำแหน่งเป็นระดับที่สูงขึ้นต่อมหาวิทยาลัยตามแบบประเมินค่างานที่มหาวิทยาลัยกำหนด ของผู้ขอกำหนดตำแหน่งสูงขึ้น จากระดับปฏิบัติการ เป็นระดับชำนาญการ จำนวน 25 ราย นั้น บัดนี้ คณะกรรมการประเมินค่างานฯ ได้ดำเนินการดังกล่าวเรียบร้อยแล้ว โดยมีผู้ผ่านการประเมินค่างานทั้งสิ้นจำนวน 25 ราย และมีผลการประเมินไม่ต่ำกว่า 64 คะแนน ตามเกณฑ์ที่มหาวิทยาลัยกำหนด ดังนั้น เพื่อให้เป็นไปตามข้อ 4 แห่งประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 57/2561) ลงวันที่ 23 พฤษภาคม 2561 และตามข้อ 9 แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 10/2560) ลงวันที่ 28 พฤศจิกายน 2560 และตามข้อ 10 แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 10/2560) ลงวันที่ 28 พฤศจิกายน 2560 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.**4 **การจัดสถานที่สูบบุหรี่**

ประธานได้เสนอต่อที่ประชุมว่า ตามที่ฝ่ายบริหารได้หารือที่ประชุมเพื่อเสนอแนะสถานที่สูบบุหรี่ เพื่อให้ฝ่ายบริหารดำเนินการจัดหาสถานที่สูบบุหรี่ที่เหมาะสมต่อไป นั้น ฝ่ายบริหารได้ดำเนินการศึกษาความเหมาะสมเรียบร้อยแล้ว และรวบรวมสรุปสถานที่สูบบุหรี่ จำนวน 7 แห่ง รายละเอียดดังต่อไปนี้

1) บริเวณที่จอดรถจักรยานยนต์สาขาวิชาวิศวกรรมอุตสาหการ ติดกับลานจอดรถยนต์โซน A

2) ลานจอดรถจักรยานยนต์ ระหว่างสาขาวิชาวิศวกรรมเครื่องกลและสาขาวิชาวิศวกรรมเกษตร

3) บริเวณที่จอดรถอาจารย์สาขาวิชาวิศวกรรมโยธา

4) บริเวณด้านหลังอาคารปฏิบัติการสาขาวิชาวิศวกรรมโยธา

5) บริเวณลานโพธิ์หลังสาขาวิชาวิศวกรรมสิ่งแวดล้อม

6) บริเวณด้านหลังอาคารสาขาวิชาวิศวกรรมไฟฟ้า

7) บริเวณด้านหลังอาคารสาขาวิชาวิศวกรรมคอมพิวเตอร์ ด้านข้างของอาคารปฏิบัติการสาขาวิชาวิศวกรรมอุตสาหการ

จึงเสนอที่ประชุมเพื่อพิจารณา ดังรายละเอียดตามสารสนเทศประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 คำขออนุมัติกำหนดกรอบอัตราใหม่ สายสนับสนุน ประจำปีงบประมาณ พ.ศ.2562 รอบที่ 1**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้ดำเนินการขอข้อมูลจากหน่วยงานต่าง ๆ ภายในคณะฯ เพื่อจัดทำ คำขออนุมัติกำหนดกรอบอัตราใหม่ สายสนับสนุนและสายวิชาการ ประจำปีงบประมาณ พ.ศ. 2562 รอบที่ 1 นั้น บัดนี้ ฝ่ายแผนยุทธศาสตร์และพัฒนาคุณภาพได้รวบรวมสรุปคำขออนุมัติกำหนดกรอบอัตราใหม่ สายสนับสนุนและสายวิชาการ ประจำปีงบประมาณ พ.ศ. 2562 รอบที่ 1 เรียบร้อยแล้ว จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้จัดทำคำขออนุมัติกำหนดกรอบอัตราใหม่ สายสนับสนุน ประจำปีงบประมาณ พ.ศ. 2562 รอบที่ 1 ดังนี้**

|  |  |  |  |  |
| --- | --- | --- | --- | --- |
| **ลำดับความสำคัญ** | **ชื่อตำแหน่ง** | **คุณวุฒิที่รับบรรจุ** | **จำนวน** | **ประเภทตำแหน่ง** |
| **1** | **นักวิชาการเงินและบัญชี** | **ปริญญาตรี** | **1** | **พนักงานมหาวิทยาลัยงบประมาณแผ่นดิน** |
| **2** | **นักวิชาการพัสดุ** | **ปริญญาตรี** | **1** | **พนักงานมหาวิทยาลัยงบประมาณแผ่นดิน** |
| **3** | **ช่างเทคนิค** | **ต่ำกว่าปริญญาตรี** | **1** | **พนักงานมหาวิทยาลัยงบประมาณแผ่นดิน** |
| **4** | **นักวิเคราะห์นโยบายและแผน** | **ปริญญาตรี** | **1** | **พนักงานมหาวิทยาลัยงบประมาณแผ่นดิน** |
| **5** | **นักวิชาการเงินและบัญชี** | **ปริญญาตรี** | **1** | **พนักงานมหาวิทยาลัยโดยใช้เงินรายได้** |
| **6** | **นักวิชาการพัสดุ** | **ปริญญาตรี** | **1** | **พนักงานมหาวิทยาลัยโดยใช้เงินรายได้** |
| **7** | **ช่างเทคนิค** | **ต่ำกว่าปริญญาตรี** | **1** | **พนักงานมหาวิทยาลัยโดยใช้เงินรายได้** |
| **8** | **นักวิเคราะห์นโยบายและแผน** | **ปริญญาตรี** | **1** | **พนักงานมหาวิทยาลัยโดยใช้เงินรายได้** |
| **9** | **นักวิชาการศึกษา** | **ปริญญาตรี** | **2** | **ลูกจ้างชั่วคราว** |
| **10** | **เจ้าหน้าที่บริหารงานทั่วไป** | **ปริญญาตรี** | **2** | **ลูกจ้างชั่วคราว** |
| **รวมทั้งสิ้น** | **12** |  |

**ทั้งนี้ มีมติเห็นชอบให้จัดทำคำขออนุมัติกำหนดกรอบอัตราใหม่ สายวิชาการ ประจำปีงบประมาณ พ.ศ. 2562 รอบที่ 1 จำนวน 3 อัตรา สังกัดคณะฯ โดยให้นำหารือในคณะกรรมการขับเคลื่อนยุทธศาสตร์ ด้านแผนยุทธศาสตร์และพัฒนาคุณภาพ เพื่อระบุสังกัด (สาขา) ด้วย และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.6 การเปลี่ยนแปลงระดับคะแนน ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วย นายสุทธิพงศ์ พรสวรรค์อำไพ รหัสประจำตัว 605040020-0 นักศึกษาสาขาวิชาวิศวกรรมพลังงาน ได้ยื่นคำร้องขอเปลี่ยนแปลง ระดับคะแนน ประจำภาคการศึกษาต้น ปีการศึกษา 2560 ในรายวิชา EN007000 Research to Business for Engineering Entrepreneurship จาก B เป็น S ในระบบ AUDIT เหตุเพราะนักศึกษาลงทะเบียน ผิดระบบ ทั้งนี้ ได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียน ครั้งที่ 1/2562 เมื่อวันที่ 7 มกราคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียด ตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.7 รับรองผลการศึกษา ระดับบัณฑิตศึกษา**

รองคณบดีรองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชา ได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 1/2562 เมื่อวันที่ 7 มกราคม 2562 เรียบร้อยแล้ว จำนวน 2 รายวิชา ดังนี้

รายวิชาทั่วไป

- สาขาวิชาวิศวกรรมเครื่องกล จำนวน 2 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 การตรวจสอบข้อมูลของผู้ใต้บังคับบัญชาในระบบ ENPMS สายสนับสนุน รอบที่ 1/2562**

หัวหน้าสาขาวิชาวิศวกรรมอุตสาหการได้หารือที่ประชุมว่า ตามที่คณะฯ ได้จัดส่งกำหนดการ การตรวจสอบข้อมูลของผู้ใต้บังคับบัญชาในระบบ ENPMS สายสนับสนุน รอบที่ 1/2562 ให้กับสาขาวิชาวิศวกรรมอุตสาหการ เพื่อดำเนินการตรวจสอบข้อมูลฯ จึงขอสอบถามแนวปฏิบัติต่อที่ประชุม

ประธานได้แจ้งที่ประชุมว่า เนื่องด้วยคณะฯ จะใช้แนวปฏิบัติเดิมในการประเมินผลการปฏิบัติการของบุคลากร สายสนับสนุน จึงขอให้สาขาวิชาดำเนินการตรวจสอบข้อมูลฯ ก่อนที่ฝ่ายบริหารจะดำเนินการตรวจสอบข้อมูลฯ อีกครั้ง จึงแจ้งที่ประชุมเพื่อรับทราบ

ที่ประชุมรับทราบ

**เลิกประชุมเวลา** 15.30 **น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**